Nutarimas netenka galios 2017-06-28:

Lietuvos Respublikos Vyriausybė, Nutarimas

Nr. 496, 2017-06-21, paskelbta TAR 2017-06-27, i. k. 2017-10853

Dėl Lietuvos Respublikos darbo kodekso įgyvendinimo

Suvestinė redakcija nuo 2016-12-30 iki 2017-06-27

Nutarimas paskelbtas: TAR 2016-12-02, i. k. 2016-28142

Lietuvos Respublikos Vyriausybė

nutarimas

DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS DARBO KODEKSO PATVIRTINIMO, ĮSIGALIOJIMO IR ĮGYVENDINIMO ĮSTATYMO NR. XII-2603 1 STRAIPSNIU PATVIRTINTĄ LIETUVOS RESPUBLIKOS DARBO KODEKSĄ

2016 m. lapkričio 30 d. Nr. 1192

Vilnius

Vadovaudamasi Lietuvos Respublikos darbo kodekso patvirtinimo, įsigaliojimo ir įgyvendinimo įstatymo Nr. XII-2603 1 straipsniu patvirtinto Lietuvos Respublikos darbo kodekso 79 straipsnio 6 dalimi, 107 straipsnio 3 dalimi, 221 straipsnio 5 dalimi ir 222 straipsnio 1 dalimi, Lietuvos Respublikos Vyriausybė nutaria:

1.	Įgalioti Lietuvos Respublikos finansų ministeriją patvirtinti maksimalius dienpinigių dydžius ir jų mokėjimo tvarkos aprašą.

2.	Įgalioti Lietuvos Respublikos socialinės apsaugos ir darbo ministeriją patvirtinti:

2.1.	Darbo ginčų komisijos nuostatus;

2.2.	Darbo ginčų komisijos narių atlygio dydžius, mokėjimo ir kelionės išlaidų apmokėjimo tvarkos aprašą.

3.	Įgalioti Lietuvos Respublikos valstybinę darbo inspekciją prie Socialinės apsaugos ir darbo ministerijos patvirtinti Informacijos apie pradėtą vykdyti įdarbinimą per laikinojo įdarbinimo įmones ir laikinųjų darbuotojų skaičių teikimo tvarkos aprašą ir nustatyti šios informacijos pateikimo terminus.

4. Pripažinti netekusiu galios Lietuvos Respublikos Vyriausybės 2012 m. lapkričio 21 d. nutarimą Nr. 1391 „Dėl įgaliojimų suteikimo įgyvendinant Lietuvos Respublikos darbo kodekso 204 straipsnio ir XIX skyriaus pakeitimo įstatymą“.

5. Šio nutarimo 4 punktas įsigalioja 2017 m. liepos 1 dieną.

Punkto pakeitimai:

Nr. 1279, 2016-12-28, paskelbta TAR 2016-12-29, i. k. 2016-29902

Laikinai einantis
Ministro Pirmininko pareigas	Algirdas Butkevičius

Laikinai einanti

socialinės apsaugos ir darbo ministro pareigas	Algimanta Pabedinskienė

Pakeitimai:

1.

Lietuvos Respublikos Vyriausybė, Nutarimas

Nr. 1279, 2016-12-28, paskelbta TAR 2016-12-29, i. k. 2016-29902

Dėl Lietuvos Respublikos Vyriausybės 2016 m. lapkričio 30 d. nutarimo Nr. 1192 „Dėl įgaliojimų suteikimo įgyvendinant Lietuvos Respublikos darbo kodekso patvirtinimo, įsigaliojimo ir įgyvendinimo įstatymo Nr. XII-2603 1 straipsniu patvirtintą Lietuvos Respublikos darbo kodeksą“ pakeitimo